След няколко дни ще има Международна обиколка на Беласица. Мисля да се включа и аз, но нямам идея колко е трудна и дали съм достатъчно подготвен. Колко е трудна, става ли за по-спорадично каращи колело хора?
Трудна ли е обиколката на Беласица?
Бил съм веднъж на обиколката и мога да я определя като средно трудна по натоварване. Теренът е равен и двата дни, изминалите километри са по около 90 на ден. Ще ти трябва някаква подготовка, ако си имал дни в които си въртял поне 50-60 км ще е много добре.  

  

Организацията е добра, през цялото време има съпровод от коли с базова техническа помощ, вода и съхранение на багаж, линейка. Хората са приятни, природата също е хубава.  

  

Все пак - след като обиколиш цяла беласица за 2 дни ще си бъдеш уморен, няма как. Препоръчвам да използваш шосейни гуми - доса по-леко ще ти е.
Обиколката на Беласица си е трудна, не заблуждавайте хората които нямат подготовка че е лесно.  

  

Първия ден в Македония е доста изморително с двете огромни изкачвания от по 10 км преди Валандово и преди Дойранското езеро.  

  

Най-лошото е че тези изкачвания са в края когато сме изморени а не в началото на маршрута когато сме свежи. Освен това се пада да се катерят в следобеда когато са най-големите горещини.  

  

Темпото налагано от организаторите си е високо защото не им се заимава да чакат най-бавните.  

  

Въобще ако нямате хубаво колело, екипировка и подготовка - не тръгвайте!
Къде ги видяхте тези изкачвания по 10км.  

Също я определям като средна, а за хора, които очакват да я вземат с лекота, а всъщност не са пипали колело ще е тегаво отвсякъде. Все пак не опиташ ли няма как да усетиш, а в такава атмосфера си заслужава! От София тръгват от Велоразходка, много организирани с бус, който носи багажа и не мъкнеш раници на гръб.